Official Journal L 183 , 12/07/2000 P. 0018 - 0020



KOMISIJAS LĒMUMS (2000. gada 12. jūlijs) par veselības sertifikāciju attiecībā uz bišu/stropu, bišu māšu un to saimes ievešanu no trešām valstīm (paziņots ar dokumentu Nr. C(2000) 1966) (dokuments attiecas uz EEZ) (2000/462/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1992. gada 13. jūlija Direktīvu 92/65/EEK, ar ko nosaka dzīvnieku veselības prasības, kas reglamentē to dzīvnieku, spermas, olšūnu un embriju tirdzniecību un ievešanu Kopienā, uz kuriem neattiecas dzīvnieku veselības prasības, ko paredz īpaši Kopienas noteikumi, kas minēti Direktīvas 90/425/EEK A pielikuma I daļā[1], kurā jaunākie grozījumi izdarīti ar Lēmumu 95/176/EK[2], un jo īpaši tā 17. un 18. pantu, tā kā: (1) Trešās valstis, no kurām dalībvalstis atļauj bišu/stropu vai bišu māšu (ar saimi) ievešanu Kopienā, jānosaka saskaņā ar Padomes Direktīvas 92/65/EEK prasībām; šī atļauja attiecas uz jebkuru trešo valsti. (2) Veselības sertifikācija bišu/stropu, bišu māšu un to saimes ievešanai Kopienā jānosaka saskaņā ar Padomes Direktīvas 92/65/EEK prasībām. (3) Pēc vajadzības jāveic papildu sanitārie pasākumi attiecībā uz jaunām vai eksotiskām slimībām. (4) Padomes Direktīva 96/93/EEK[3] nosaka sertifikācijas standartus, kādi vajadzīgi spēkā esošai sertifikācijai un krāpšanas novēršanai; ir lietderīgi nodrošināt, lai noteikumi un principi, ko attiecina uz trešās valsts amatpersonām, kas atbildīgas par sertificēšanu, paredzētu garantijas, kas būtu vismaz līdzvērtīgas šajā direktīvā noteiktajām. (5) Ņemot vērā, ka ar šo tiek noteikts jauns sertifikācijas režīms, tā ieviešanai jāparedz zināms laika posms. (6) Šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠO LĒMUMU. 1. pants Dalībvalstis atļauj bišu (Apis mellifera)/stropu, bišu māšu un to saimes ievešanu no jebkuras trešās valsts tikai tad, ja tās atbilst garantijām, kas noteiktas veselības sertifikātā, kurš atbilst šā lēmuma pielikumā iekļautajam paraugam. 2. pants Šo lēmumu piemēro no 2000. gada 1. novembra. 3. pants Šis lēmums ir adresēts dalībvalstīm. Briselē, 2000. gada 12. jūlijā Komisijas vārdā Komisijas loceklis David Byrne PIELIKUMS TO BIŠU/STROPU, BIŠU MĀŠU UN TO SAIMES VESELĪBAS SERTIFIKĀTA PARAUGS, KAS PAREDZĒTAS NOSŪTĪŠANAI UZ EIROPAS KOPIENU Importētāja zināšanai: šis sertifikāts paredzēts vienīgi veterināriem mērķiem, un tam jābūt kopā ar sūtījumu līdz pat robežkontroles punktam. 1. Nosūtītājs (pilns vārds vai nosaukums un adrese) VESELĪBAS SERTIFIKĀTS Nr. Oriģināls[4] 2. Izcelsmes valsts 3. Saņēmējs (pilns vārds vai nosaukums un adrese) 4. KOMPETENTĀ IESTĀDE 5. Adrese - izcelsmes saimniecībai - galamērķa saimniecībai 6. Iekraušanas vieta 7. Transporta līdzekļi[5] 8. Sugas 9. Bišu/stropu vai bišu māšu (ar saimi) skaits[6] 10. Partijas identifikācija 11. APLIECINĀJUMS[7] Es, apakšā parakstījusies kompetentā amatpersona, apliecinu: 1) ka iepriekšminētās bites (Apis mellifera)/stropi vai bišu mātes ar saimēm: a) ir no audzēšanas dravas, ko uzrauga un kontrolē kompetentā iestāde; b) izcelsme nav apgabalā, uz kuru attiecas aizlieguma rīkojums saistībā ar Amerikas peru puves gadījumiem, un vismaz 30 dienās pēc pēdējā reģistrētā gadījuma un dienas, kad visus stropus trīs kilometru rādiusā pārbaudījusi kompetentā iestāde un visi inficētie stropi ir sadedzināti vai apstrādāti un pārbaudīti atbilstīgi minētās kompetentās iestādes prasībām; c) ir no stropiem, kuru šūnu paraugiem ir veikta Amerikas peru puves pārbaude, kas noteikta OIE Diagnostikas standartu rokasgrāmatā, un šai pārbaudei 30 dienās ir bijuši negatīvi rezultāti; d) šajā dienā ir pārbaudītas un neuzrāda nekādus klīniskus simptomus vai aizdomas par slimību, tostarp invāziju, kas skar bites; 2) iesaiņojuma materiāla un tam līdzi esošo produktu izcelsme ir tieši eksportējošā audzēšanas dravā, un tie nav bijuši saskarē ar slimām bitēm vai peru kāru šūnām, kā arī produktiem vai iekārtām, kas ir piesārņotas vai nepieder uz eksportējošai dravai. Sastādīts , (vieta) (datums) (Kompetentās amatpersonas paraksts)[8] Zīmogs8 (Vārds un uzvārds lielajiem burtiem, kvalifikācija un amats) [1] OV L 268, 14.9.1992., 52. lpp. [2] OV L 117, 24.5.1995., 23. lpp. [3] OV L 13, 16.1.1997., 18. lpp. [4] Katram sūtījumam jānodrošina atsevišķs sertifikāts un oriģināleksemplāra kopijai jābūt pie sūtījuma līdz sākotnējam galamērķim; tā spēkā esamības laiks ir 10 dienas. [5] Vajadzības gadījumā norādīt transporta līdzekļa vai konteinera reģistrācijas numuru un plombas numuru. [6] Lieko svītrot. [7] Aizpildīt 24 stundās pēc iekraušanas. [8] Zīmogam un parakstam jābūt krāsā, kas atšķiras no drukājuma krāsas.